Document ID: 32004R1407

KOMISSION ASETUS (EY) N:o 1407/2004,
annettu 2 päivänä elokuuta 2004,
yhtenäisen pinta-alatuen järjestelmään vuonna 2004 sovellettavan valuuttakurssin vahvistamisesta Tšekissä, Virossa, Kyproksessa, Latviassa, Liettuassa, Unkarissa, Puolassa ja Slovakiassa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siirtymävaiheen toimenpiteistä neuvoston asetuksen (EY) N:o 1259/1999 soveltamiseksi vuonna 2004 yhtenäisen pinta-alatuen järjestelmän osalta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa 16 päivänä joulukuuta 2003 annetun komission asetuksen (EY) N:o 2199/2003 (1) ja erityisesti sen 2 artiklan kolmannen kohdan,
sekä katsoo seuraavaa:
(1)
Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71, (EY) N:o 1254/1999 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (2) 143 b artiklan nojalla Tšekki, Viro, Kypros, Latvia, Liettua, Unkari, Puola ja Slovakia ovat päättäneet korvata suorat tuet yhtenäisellä pinta-alatuella.
(2)
Asetuksen (EY) N:o 2199/2003 2 artiklan mukaisesti yhtenäisen pinta-alatuen järjestelmässä vuonna 2004 myönnettävän määrän muuntamista koskevan määräytymisperusteen päivämäärä on 1 päivä heinäkuuta 2004. Käytettävä valuuttakurssi on 1 päivän tammikuuta ja 30 päivän kesäkuuta 2004 välisenä aikana sovellettavien valuuttakurssien ajan mukaan suhteellisesti laskettu keskiarvo.
(3)
Sen vuoksi olisi vahvistettava mainittu valuuttakurssi jäsenvaltioille, jotka ovat päättäneet soveltaa yhtenäistä pinta-alatukea vuonna 2004,
ON ANTANUT TÄMÄN ASETUKSEN:
1 artikla
Tämän asetuksen liitteessä ilmoitettua valuuttakurssia sovelletaan vuonna 2004 Tšekissä, Virossa, Kyproksessa, Latviassa, Liettuassa, Unkarissa, Puolassa ja Slovakiassa määrään, joka myönnetään asetuksen (EY) N:o 1782/2003 143 b artiklassa säädetyssä yhtenäisen pinta-alatuen järjestelmässä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä elokuuta 2004.

Labels: 2
18
6